Nipal neɣ Tagduda Tamegdayt Tafidiralit n Nipal, d awanak yezga-d deg Idurar n Himalaya deg Asya n wenẓul. Tamanaɣt-is Katmandou, tajumma-is 140 000 km². Tarakalt Nipal tezga-d tesɛa tilist akked Ccinwa ɣer agafa ed akked Lhend ɣer tuget n tilist nniḍen. Tuget n tajumma n Nipal tezga-d deg Idurar n Himalaya, tamurt-agi tesɛa aahat n 250 tiqucac akked ugar n 7 000 n lmitrat (deg-s : Himalaya, Makalu, Dhaulagiri, Annapurna). Deg tilist n wenẓul n Nipal, tamurt-nni tesɛa tamenaḍt n uzaɣar. Annay n Nipal Annay n Nipal d annay aɣelnaw kan deg umaḍal win talɣa-s maci aserman (neɣ amkuẓ). Azeggaɣ anamek-is d Rhododendron tajeǧǧigt taɣelnawt n Nipal, anamek-is daɣen trennawt d tabɣest. Amidadi anamek-is d talwit. Sin-nni n ikerdisen anamek-is d Idurar n Himalaya, usɣan n tbudit ed tahendusit (isɣanen igejdanen n Nipal). Ayyur anamek-is d lehna n ugdud n Nipal ed usemmiḍ n Himalaya, ma yiṭij anamek-is d azɣal n timnaḍin n wadda deg Nipal. == Tizmilin ==